
84 DR.30.09.2021 
 
 Setakat ini hanya 196 hektar sahaja yang telah lengkap dibangunkan di bawah 
Projek EPP 11 Batang Lupar daripada 5,100 hektar keseluruhannya keluasan kawasan. 
Pertambahan pembangunan kawasan yang lengkap dengan infrastruktur tertier ini nanti 
akan membolehkan pembangunan secara komersial melalui Projek Smart Sawah 
berskala besar Kementerian Pertanian dan Industri Makanan Malaysia (MAFI) yang 
berteraskan mekanisasi dan automasi bagi meningkatkan pengeluaran dan produktiviti 
padi.   

 Peruntukan sebanyak RM6.3 juta yang telah diluluskan sebelum ini kepada IADA 
Batang Lupar untuk penyediaan kawasan tanaman, pengurusan teknologi dan kelestarian 
pertanian di dalam kawasan sedia ada amatlah dihargai. Namun peruntukan tambahan 
amat diperlukan bagi menggiatkan lagi kerja pembangunan infrastruktur pengairan dan 
saliran kawasan selebihnya untuk mempercepatkan pencapaian.  

 Pencapaian sasaran jelapang padi Batang Lupar ini jika dipercepatkan bakal 
menyumbang kepada sasaran 75 peratus tahap diri (SSL) beras negara. Dalam masa 
yang sama, pendapatan seramai 1,154 orang pesawah di kawasan Batang Lupar juga 
dapat dipertingkatkan selaras dengan fokus utama kelima RMKe-12 ini iaitu membasmi 
kemiskinan tegar dan merapatkan jurang pendapatan penduduk luar bandar dan bandar.  

 Saya turut memohon agar seed processing and packaging centre (SPPC) di 
Stumbin, Sri Aman dibaik pulih dengan kadar segera bagi menyediakan kemudahan lepas 
tuai penghasilan benih padi berkualiti tinggi.  

 Ini adalah kerana selain daripada pembangunan infrastruktur yang baik serta 
penggunaan mekanisasi, pengeluaran benih padi berkualiti tinggi adalah penting ke arah 
peningkatan produktiviti padi.   

 Tuan Yang di-Pertua, pembangunan infrastruktur, fasiliti dan kemudahan yang 
berkualiti penting dalam memberikan manfaat kepada petani kerana ia mampu 
meningkatkan penyertaan syarikat swasta di dalam industri pengeluaran makanan 
khasnya padi dan beras.  Ini juga selaras dengan Dasar Jaminan Bekalan Makanan 
Revolusi Perindustrian 4.0 (IR4.0) dan peranan Wawasan Kemakmuran Bersama 2030 
yang diberikan penekanan di dalam Rancangan Malaysia Kedua Belas ini.   

 Tuan Yang di-Pertua, D. Program Pembangunan Precision Farming Park. Bagi 
meningkatkan pengeluaran tanaman agro makanan, Kerajaan Sarawak telah merancang 
untuk menubuhkan sembilan buah Taman Pertanian Pintar atau Precision Farming Park 
di seluruh negeri. Program ini juga merupakan sebuah inisiatif untuk melonjakkan aktiviti 
pertanian pintar agar dapat menarik lebih ramai lagi penyertaan daripada golongan belia 
ke dalam sektor pertanian.  Sehingga kini, kerajaan negeri telah meluluskan peruntukan 
untuk membangunkan tiga buah daripada sembilan jenis tanaman tersebut.  

 Justeru itu Kerajaan Persekutuan perlu membantu untuk menyediakan 
peruntukan tambahan bagi membangunkan taman tersebut yang juga akan dilengkapi 
dengan teknologi IoT terkini di bawah RMKe-12.  

 Timbalan Yang di-Pertua [Dato' Mohd Rashid Hasnon ]: Yang Berhormat, 
minta rumuskan Yang Berhormat. 

 Datuk Robert Lawson Chuat [Betong]: Minta seminit lagi.   

 Timbalan Yang di-Pertua [Dato' Mohd Rashid Hasnon ]: Baik. 

 Datuk Robert Lawson Chuat [Betong]:  ...Anggaran kos untuk membangunkan 
taman ini ialah lebih RM25 juta bagi sebuah taman.  

 Ketiga, Sarawak juga berpotensi besar dalam meningkatkan pengeluaran daging 
lembu, kerbau dan kambing dengan status disease-free state serta mempunyai tanah 
yang luas, Sarawak mampu menyumbang kepada permintaan daging negara yang 
semakin meningkat. Bagi tujuan ini, Sarawak memohon supaya peruntukan ditambah di 
bawah RMKe-12 bagi membeli baka berkualiti lembu, kerbau dan kambing untuk 
meningkatkan bilangan induknya ke arah meningkatkan tahap sara diri daging dan 
mengurangkan kebergantungan kepada import.   

 Sehingga kini, tahap sara diri daging lembu Sarawak adalah sekitar 15 peratus 
dengan hanya sekitar 17 ribu ekor sahaja. Sarawak menyasarkan untuk meningkatkan 



Peruntukan sebanyak RM6.3 juta yang telah diluluskan sebelum ini kepada IADA Batang Lupar untuk penyediaan kawasan tanaman, pengurusan teknologi dan kelestarian pertanian di dalam kawasan sedia ada amatlah dihargai. Namun peruntukan tambahan amat diperlukan bagi menggiatkan lagi kerja pembangunan infrastruktur pengairan dan saliran kawasan selebihnya untuk mempercepatkan pencapaian. Pencapaian sasaran jelapang padi Batang Lupar ini jika dipercepatkan bakal menyumbang kepada sasaran 75 peratus tahap diri (SSL) beras negara. Dalam masa yang sama, pendapatan seramai 1,154 orang pesawah di kawasan Batang Lupar juga dapat dipertingkatkan selaras dengan fokus utama kelima RMKe-12 ini iaitu membasmi kemiskinan tegar dan merapatkan jurang pendapatan penduduk luar bandar dan bandar. Saya turut memohon agar seed processing and packaging centre (SPPC) di Stumbin, Sri Aman dibaik pulih dengan kadar segera bagi menyediakan kemudahan lepas tuai penghasilan benih padi berkualiti tinggi. Ini adalah kerana selain daripada pembangunan infrastruktur yang baik serta penggunaan mekanisasi, pengeluaran benih padi berkualiti tinggi adalah penting ke arah peningkatan produktiviti padi. Tuan Yang di-Pertua, pembangunan infrastruktur, fasiliti dan kemudahan yang berkualiti penting dalam memberikan manfaat kepada petani kerana ia mampu meningkatkan penyertaan syarikat swasta di dalam industri pengeluaran makanan khasnya padi dan beras. Ini juga selaras dengan Dasar Jaminan Bekalan Makanan Revolusi Perindustrian 4.0 (IR4.0) dan peranan Wawasan Kemakmuran Bersama 2030 yang diberikan penekanan di dalam Rancangan Malaysia Kedua Belas ini. Tuan Yang di-Pertua, D. Program Pembangunan Precision Farming Park. Bagi meningkatkan pengeluaran tanaman agro makanan, Kerajaan Sarawak telah merancang untuk menubuhkan sembilan buah Taman Pertanian Pintar atau Precision Farming Park di seluruh negeri. Program ini juga merupakan sebuah inisiatif untuk melonjakkan aktiviti pertanian pintar agar dapat menarik lebih ramai lagi penyertaan daripada golongan belia ke dalam sektor pertanian. Sehingga kini, kerajaan negeri telah meluluskan peruntukan untuk membangunkan tiga buah daripada sembilan jenis tanaman tersebut. Justeru itu Kerajaan Persekutuan perlu membantu untuk menyediakan peruntukan tambahan bagi membangunkan taman tersebut yang juga akan dilengkapi dengan teknologi IoT terkini di bawah RMKe-12. Timbalan Yang di-Pertua [Dato' Mohd Rashid Hasnon ]: Yang Berhormat, minta rumuskan Yang Berhormat. Datuk Robert Lawson Chuat [Betong]: Minta seminit lagi. Timbalan Yang di-Pertua [Dato' Mohd Rashid Hasnon ]: Baik. Datuk Robert Lawson Chuat [Betong]: ...Anggaran kos untuk membangunkan taman ini ialah lebih RM25 juta bagi sebuah taman. Ketiga, Sarawak juga berpotensi besar dalam meningkatkan pengeluaran daging lembu, kerbau dan kambing dengan status disease-free state serta mempunyai tanah yang luas, Sarawak mampu menyumbang kepada permintaan daging negara yang semakin meningkat. Bagi tujuan ini, Sarawak memohon supaya peruntukan ditambah di bawah RMKe-12 bagi membeli baka berkualiti lembu, kerbau dan kambing untuk meningkatkan bilangan induknya ke arah meningkatkan tahap sara diri daging dan mengurangkan kebergantungan kepada import. Sehingga kini, tahap sara diri daging lembu Sarawak adalah sekitar 15 peratus dengan hanya sekitar 17 ribu ekor sahaja. Sarawak menyasarkan untuk meningkatkan.